Met ‘n lied in die hart – toortsie.com
Met ‘n lied in die hart
Oktober 24, 2018 Oktober 24, 2018 ~ Toortsie
Ek is nie lief om stad toe te gaan nie. Soos ek ouer word, wil ek dit regtig net doen as dit regtig nodig is. Ek reël ook my dinge so dat ek sommer ‘n klomp vlieë met een klap afhandel.
So het ek nou ‘n onvermydelike Kaaptrippie gehad van twee dae.
Ek kry goeie nuus by die dokter, soek twee vriendinne van baie jare op, kuier by my kinders en my hart sing.
Eintlik, al sedert Sondagaand sing ek, ‘The windows of heaven are open, the blessings are falling tonight. There’s joy, joy, joy in my heart, since Jesus made everything right. I gave Him my old tattered garment, He gave me a robe of pure white. I’m feasting on manna from heaven, and that’s why I’m happy tonight.’ (Na aanleiding van oom Angus se boodskap dat God vir ons ‘n tafel voorberei, ons moet net gaan sit en die manna uit die hemel wat hy daagliks vir ons voorberei, geniet. En Toortsie voeg by: Ons moet loop aansit, soos oom Angus sê en nie net elke keer vinnig ‘n wegneemhappie gryp nie, aansit is baie lekkerder en bevredigender. Die kos én die geselskap is baie beter. Ek is omtrent al heel week besig met kos!)
Ná die afhandeling van ‘n groot taak Dinsdagoggend, draai ek moeg en honger by Tygervallei in. Gewoonlik parkeer ek onderdak, maar besluit om sommer bo in die warm son te parkeer, ek gaan mos net gou iets eet.
Met ‘n blye en dankbare glimlag op my gesig parkeer ek by die enigste opening. Die karwag kom en sê, ‘Hello Madam, you are so friendly.’ Ek antwoord, ‘But you are friendly too!’ Hy vra, ‘Are your husband the lucky one?’ ‘Yes’, sê ek.
Met die terugkomslag kom haal hy my van ver af om die waentjie te stoot. Ja, ek hét ‘n klompie inkopies gedoen. Hy vra, ‘do you remember that we had a lovely chat?’ Ek sê, ja, en ek het dit op facebook ook vertel dat hier soveel goeie dinge is in ons land, ons moet dit net raaksien.
Met ‘n lied in my hart ry ek terug huistoe.
The windows of heaven ARE open, ons moet net ons oë oopmaak vir die manna, en gaan sit aan by die tafel wat God vir ons voorberei het en geniet die saamwees en die lekkerte daarvan.
‹ PreviousDie Towerinne stimuleer mekaar
Next ›Geniet jou kos – skryf jou eie mondeling
54 thoughts on “Met ‘n lied in die hart”
Oktober 24, 2018 om 7:14 vm
Mooi mooi, seen vir jou dag. Mag dit giggel geel wees
Oktober 24, 2018 om 7:24 vm
Dankie! Geel sonskyn. Dis nogal warm hier by ons.
Oktober 24, 2018 om 7:27 vm
Oktober 24, 2018 om 7:22 vm
Wat n mooi gesprek met die karwag! Strome van seën.
Oktober 24, 2018 om 7:58 vm
Ag Toortsie…snot en trane!! Daai liedjie het my bam-slap 50 jaar teruggegooi….dit was die songs waarmee ek grootgeword het……dankie dankie dankie. Mag die hemel net so wyd oop wees daar by jou.
Oktober 24, 2018 om 8:02 vm
Ek is bly. Ja dit kom uit ons kinderjare wn nou op 55 is dit ‘n oorwurm in my oor, vir dae nou al. ❤️ Nie ‘n sleg oorwurm nie, hoor! 😁
Oktober 24, 2018 om 8:04 vm
Glad nie…beter as die wiele van die bus.. 😂
Oktober 24, 2018 om 8:05 vm
Jaaa. Moenie nou weer met ‘n nuwe een begin nie! 😂
Oktober 24, 2018 om 8:08 vm
Ek hou my mond toe
Oktober 24, 2018 om 8:12 vm
Shackeled by a heavy burden
And now I am no londer the same
He touched me, oh yes, He touched me
And now, I know, He touched my soul
Jesus touched me and He made me whole.
Oktober 24, 2018 om 8:16 vm
So pragtig…en ek moet bieg…die gaithers bly my old time favorite
En mag die hemel ook wyd oop wees by jou!
Oktober 24, 2018 om 8:07 vm
Jou lekkerkry vir jou verjaarsdag het my nou ook lus gemaak. Vrydag hou ek heeldag teepartie. Het vanoggend amper die hele dorp se vroue genooi. Dis altyd vir my ‘n verrassing, want ek kan nie onthou wie ek genooi het nie, so elkeen wat opdaag is soos ‘n present wat ek oopmaak. 😁
Oktober 24, 2018 om 8:09 vm
Hoe laat begin ons?
Oktober 24, 2018 om 8:14 vm
Enige iets van 11 uur af tot so 6 nm. Jy is baie welkom! Ai, ek sal dit darem geniet as ‘n groen giggelbus vol vrolike dames hier voor my huis stop! Wag, laat ek dadelik begin bak, die Towerinne is op pad!
Oktober 24, 2018 om 8:17 vm
Ek het nuus vir jou…ek kom van ver af…ek kom plak onbepaald😂😂
Oktober 24, 2018 om 8:19 vm
Ek het nuus vir jou: Ek is nie bang nie. En ek trek binnekort, so ‘n paar ekstra hande is nie te versmaai nie.
Oktober 24, 2018 om 8:24 vm
Oktober 24, 2018 om 10:33 vm
Ag dankie tog, ek kan uit eindelik ‘n Toortsie tee partytjie bywoon.. is daar kaaskoek Toorts, ek lus al so lankal ordentlike Kaaskoek…
Oktober 24, 2018 om 10:41 vm
Tans is hier niks, maar roomkaas sal redelik verteenwoordig word. 😁 Jy is meerrr as welkom.
Oktober 24, 2018 om 8:10 vm
Ek is bly…ja op die einde van die dag is memories al wat oorbly…..maak baie!!
Ons moet ook werk maak van ons albums. My man se oom, ‘n uiters bekwame man sy hele lewe lank, is skielik oorval met Altzheimers. Erg. Sommer net so. Die tannie sê al wat hulle red, is die albums. Hulle dae gaan om met dit.
Oktober 24, 2018 om 8:18 vm
Jip….ons memories le in bokse onder die bed
Oktober 24, 2018 om 8:20 vm
Dis okay as dit daar lê. Die slegter een is hulle wat op ou rekenaarskywe lê. Dis húlle wat ons moet uithaal en in boeke kry.
Oktober 24, 2018 om 8:25 vm
Kom jy nog? 🙂
Oktober 24, 2018 om 8:58 vm
Ja….moet net eerz die groen bus hijack…hy is die enigste een wat loop op lag….
Oktober 24, 2018 om 8:21 vm
Ek gaan sommer nou ‘n blog hieroor skryf. Kyk hoe stimuleer jy my al weer!
Oktober 24, 2018 om 8:44 vm
Geskryf. Dit kom Vrydag op
Oktober 24, 2018 om 8:57 vm
Jy vat nie twak van n blog nie😂😂
Oktober 24, 2018 om 8:59 vm
Beslis nie. 🙂 Dis ‘n wilsbesluit wat ek lank terug geneem het, ek het genoeg twak in my lewe, op Facebook en my blogs is dit verbode. 🙂
Oktober 24, 2018 om 9:00 vm
Vat so katvis!!
Oktober 24, 2018 om 9:08 vm
Oktober 24, 2018 om 10:34 vm
ee man Toorts, hier slyp ek my tande vir daai tee party blog nou moet ek wag tot vrydag….ai
Ja. Net 2 naggies.
Oktober 24, 2018 om 10:42 vm
Die teeparty is Vrydag. Blog oor albums.
Oktober 24, 2018 om 9:16 vm
Wonderlik hoe sulke gesprekke gou-gou die inspirasie word vir nuwe blogs!
Oktober 24, 2018 om 9:29 vm
Towerinne doen dit mos aan mekaar!
Oktober 24, 2018 om 10:22 vm
Ek is een van jou muses (musae?) en jy is een van myne 😄
Oktober 24, 2018 om 10:40 vm
Oktober 24, 2018 om 10:50 vm
Oktober 24, 2018 om 9:31 vm
Dis so ‘n lieflike inskrywing hierdie. Dankie!
Oktober 24, 2018 om 9:35 vm
Dankie. Dis lekker om jou hier te sien. 😁
Oktober 24, 2018 om 1:44 nm
Dankie, was lekker om te lees. God is altyd goed.
Oktober 24, 2018 om 3:37 nm
O Hy is!
Oktober 24, 2018 om 9:06 nm
Ek is mal oor die Gaithers en al hul vriende. Jy het goeie musiek smaak!
Oktober 24, 2018 om 9:18 nm
Toevallig by hulle uitgekom, ek het naar net die liedjie gegoogle.
November 2, 2018 om 5:02 vm
Hou van die oorwurm woord, ek raak deesdae so wakker met ń oorwurm. Dit is nou al skoon ń opgewondenheid in my om te ontdek wat is vandag se oorwurm. Mooi positiewe skrywe van jou.
November 2, 2018 om 6:41 vm
Dankie. So, wat is vandag se oorwurm?
November 3, 2018 om 5:50 vm
Chris Tomlin se Lord I need you
479,945 ste persoon wat hier inloer! Baie dankie en welkom! Hoop jy loer weer in.